
«Евразия экономикалык бирлигинин санарип күн тартибин жүзөгө ашыруунун алкагында демилгелерди иштеп чыгуу тартиби жөнүндө»  Евразия өкмөттөр аралык кеңешинин чечиминин долбоору тууралуу» Евразия экономикалык комиссиясынын Кеңешинин чечиминин долбоору жөнүндө
1. «Евразия экономикалык бирлигинин санарип күн тартибин жүзөгө ашыруунун алкагында демилгелерди иштеп чыгуу тартиби жөнүндө»  Евразия өкмөттөр аралык кеңешинин чечиминин долбоору тууралуу» Евразия экономикалык комиссиясынын кеңешинин чечиминин долбоору (тиркелет) жактырылсын жана ал Евразия экономикалык комиссиясынын кеңешине кароо үчүн берилсин.

2. Ушул тескеме Евразия экономикалык бирлигинин расмий сайтында жарыяланган күндөн тартып күчүнө кирет.

«Евразия экономикалык бирлигинин санарип күн тартибин жүзөгө ашыруунун алкагында демилгелерди иштеп чыгуу тартиби жөнүндө»  Евразия өкмөттөр аралык кеңешинин чечиминин долбоору тууралуу
Евразия экономикалык комиссиясынын Кеңеши чечти:

1. «Евразия экономикалык бирлигинин санарип күн тартибин жүзөгө ашыруунун алкагында демилгелерди иштеп чыгуу тартиби жөнүндө»  Евразия өкмөттөр аралык кеңешинин чечиминин долбоору жактырылсын (тиркелет) жана ал Евразия өкмөттөр аралык кеңешине кароо үчүн берилсин.

шаары
Евразия экономикалык бирлигинин санарип күн тартибин жүзөгө ашыруунун алкагында демилгелерди иштеп чыгуу тартиби жөнүндө
Жогорку Евразия экономикалык кеңешинин 2017-жылдын 




  №  чечимин аткаруу максатында Евразия өкмөттөр аралык кеңеши чечти:
1. Тиркелген Евразия экономикалык бирлигинин санарип күн тартибин жүзөгө ашыруунун алкагында демилгелерди иштеп чыгуу тартиби бекитилсин.

2. Евразия экономикалык комиссиясы Евразия экономикалык бирлигинин мүчө мамлекеттеринин өкмөттөрү менен биргеликте Евразия өкмөттөр аралык кеңешинин кароосуна төмөнкүлөрдү берсин:
Евразия экономикалык бирлигинин санарип күн тартибин жүзөгө ашыруунун алкагында демилгелерди иштеп чыгуунун жүрүшү жөнүндө маалыматты;
Евразия экономикалык бирлигинин санарип күн тартибин жүзөгө ашыруунун алкагында долбоорлорду ишке ашыруу механизмдерин өнүктүрүү боюнча сунуштарды.

Евразия өкмөттөр аралык кеңешинин мүчөлөрү:

	Армения Республикасынан

	Беларусь Республикасынан

	Казакстан Республикасынан

	Кыргыз Республикасынан
	Россия 
Федерациясынан 



БЕКИТИЛДИ
Евразия өкмөттөр аралык кеңешинин 2017-ж. 

№  чечими менен 

Евразия экономикалык бирлигинин санарип күн тартибин жүзөгө ашыруунун алкагында демилгелерди иштеп чыгуу тартиби
I. Жалпы жоболор
1. Ушул Тартип төмөнкү максаттарда иштелип чыкты:

Жогорку Евразия экономикалык кеңешинин 2017-жылдын 



№ 
чечими менен бекитилген Евразия экономикалык бирлигинин санарип күн тартибин жүзөгө ашыруунун негизги багыттарын (мындан ары – Негизги багыттар) ишке ашырууну камсыз кылуу;
иштеп чыгууга суроо-талап түзүлгөндөн (сунуш келип түшкөндөн) долбоорду (долбоорлорду) демилгелөөгө (мындан ары тиешелүү түрдө – суроо-талап, демилгелөө) чейин демилгелерди иштеп чыгуунун ачык-айкындыгын, натыйжалуулугун жана тездигин камсыз кылуу;
Евразия экономикалык бирлигинде (мындан ары - Бирлик) санариптик трансформациялоонун компетенциялар борборлорунун тармагын түзүү;
Бирликтин санарип күн тартибин жүзөгө ашыруу үчүн жагымдуу шарттарды түзүү.
2. Ушул тартип Бирликтин мүчө мамлекеттеринин санарип күн тартибин жүзөгө ашыруунун алкагында демилгелерди иштеп чыгуу процессинин бардык катышуучуларынын иш-аракеттеринин ролун, механизмдерин, мазмунун, натыйжаларын жана ырааттуулугун аныктайт.

3. Бирликтин мүчө мамлекеттеринин санарип күн тартибин жүзөгө ашыруунун алкагында демилгелерди башкаруунун бизнес-процессинин модели ушул Тартиптин тиркемесинде берилди.
4. Евразия экономикалык комиссиясында (мындан ары - Комиссия) демилгелерди натыйжалуу иштеп чыгуу үчүн Комиссиянын өз алдынча түзүмдүк бөлүмдөрүнүн тизмегин жана санын сактоо менен Комиссиянын Коллегиясынын төрагасына (мындан ары – Коллегиянын төрагасы) түздөн-түз баш ийүүсүндөгү демилгелерди башкаруу кеңсеси түзүлөт. Кеңсе демилгелерди иштеп чыгууга (демилгелерди башкаруу) байланышкан ишти координациялоону, мониторинг жүргүзүүнү жана контролдоону жүзөгө ашырат. Демилгелерди башкаруу кеңсесинин иши жөнүндө жобо Коллегиянын төрагасы тарабынан бекитилет.
II. Негизги түшүнүктөр
5. Ушул Тартиптин максаттары үчүн төмөнкүлөрдү билдирген түшүнүктөр колдонулат:

«демилге» - санарип күн тартибинин тандалып алынган максаттарын жана милдеттерин жүзөгө ашырууга багытталган өз ара байланышкан долбоорлор (иш-чаралар) жөнүндө жобо;
«демилгечи» - иштеп чыгуу үчүн демилгени сунуштаган, демилгенин алкагында долбоорду (долбоорлорду) жүзөгө ашырууга кызыкдар жана демилгенин алкагында суроо-талап түзүлгөндөн долбоорду (долбоорлорду) демилгелөөгө чейин демилгени иштеп чыгуунун бардык циклинде, катышуучу бизнес-жамааттын, анын ичинде бизнес-бирикменин (консорциумдун ж.б.у.с.), Бирликтин мүчө мамлекетинин  мамлекеттик бийлик органынын же Комсиссиянын өкүлү;

«изилдөө» - демилгени иштеп чыгуу же демилгенин алкагында (долбоорду (долбоорлорду) ишке киргизүүнү негиздөө) долбоорду (долбоорлорду) демилгелөө үчүн документтердин топтомун түзүү максатында Комиссия тарабынан түзүлгөн келишим боюнча аткарылуучу илимий-изилдөө иши;

«кеңсе» - Бирликтин санарип күн тартибин жүзөгө ашыруу маселелери жаатында квалификациялык талаптарга жооп берүүчү мүчө мамлекеттердин эксперттеринин тобун билдирүүчү демилгелерди башкаруу кеңсеси;

«демилгени иштеп чыгуу» - демилгенин алкагында долбоорду (долбоорлорду) демилгелөөнүн максаттуулугун аныктоо максатында баалоону, талдоону жана изилдөөнү жүргүзүүгө байланышкан иш-чаралардын жыйындысы;
«компетенциялардын реестри» - санариптик компетенциялардын ээлеринин Комиссияга реестрге киргизүү үчүн тиешелүү маалыматтарды ыктыярдуу берүүлөрү аркылуу да, Комиссиянын мүчө мамлекеттердин дарегине жиберилген мындай маалыматтарды берүү тууралуу суроо-талабынын негизинде да түзүлгөн санариптик компетенциялар жана компетенциялар борборлорун адистештирүү тууралуу маалыматтардын реестри;
«демилгелерди башкаруу» - демилгени иштеп чыгууга байланышкан ишти координациялоо, мониторинг жүргүзүү жана контролдоо боюнча функцияларды жүзөгө ашыруу боюнча иш-чаралардын комплекси;

«компетенциялар борбору» - санариптик экономиканын жана санариптик трансформациялоонун түрдүү чөйрөлөрүндө экспертиза жүргүзүү жана долбоордук иш үчүн зарыл болгон санариптик компетенцияларга ээ уюм же эксперттердин тобу;

«санариптик компетенция» - ээлерине санариптик кайра түзүлүштөр жана санариптик трансформациялоо чөйрөсүндө маселелерди чечүүгө, ошондой эле тышкы коммуникацияларда квалификацияланган позицияны билдирүүгө мүмкүндүк берүүчү билимдердин жана тажрыйбалардын тобу;

«эксперттик аянтча» - компетенциялар борборлорунун, илимий уюмдардын, ишканалардын жана башка эксперттердин катышуусунда талкуулоо жана деталдуу иштеп чыгуу үчүн Комиссия тарабынан уюштурулган демилгечинин, кеңсенин, мүчө мамлекеттердин мамлекеттик бийлик органдарынын, Комиссиянын түзүмдүк бөлүмдөрүнүн, мүчө мамлекеттердин бизнес-жамааттарынын өкүлдөрүнүн биргелешип иштөө форматы;
III. Демилгени иштеп чыгууга суроо-талапты түзүү

6. Демилгечи демилгени иштеп чыгууга суроо-талапты түзөт.

7. Демилгечи тарабынан иштеп чыгуу үчүн сунушталган демилге Негизги багыттар менен аныкталган санариптик экономиканы өнүктүрүү багыттарына ылайык келүүгө (экономика тармактарын санариптик трансформациялоо жана кросс-тармактык трансформациялоо, товарлар, кызматтар, капитал жана жумушчу күч рынокторун санариптик трансформациялоо, интеграциялык процесстерди башкаруу процесстерин санариптик трансформациялоо, санариптик инфраструктураны өнүктүрүу жана санарип процесстерин коргоону камсыз кылуу) жана аталган багыттарга кирүүчү маселелерди чечүүгө шарт түзүүгө тийиш.
8. Иштеп чыгуу үчүн сунушталган демилге Негизги багыттарда аныкталган критерийлерге жана Комиссия тарабынан бекитилген башка талаптарга ылайык келүүгө тийиш.

9. Биринчи кезекте Негизги багыттардын тиркемесинде аныкталган санарип күн тартибин жүзөгө ашыруунун алкагында демилгелерди иштеп чыгуунун приоритеттерине ылайык келген демилгелер каралат.

10. Суроо-талапты түзүү үчүн демилгечи ушул Тартиптин 8-пунктунда көрсөтүлгөн критерийлерге жана талаптарга ылайык демилге тууралуу бардык зарыл документтерди Бирликтин маалымат порталы аркылуу берет. 

11. Түзүлгөн суроо-талапка демилгелердин реестрине киргизүү үчүн каттоо номери берилет. Каттоо номери суроо-талапты иштетүүнүн абалына байкоо жүргүзүүгө мүмкүндүк берет.

12. Демилге Комиссиянын Коллегиясы тарабынан бекитилген талаптарга ылайык демилгечи тарабынан түзүлгөн долбоорду (долбоорлорду) демилгелөө үчүн документтердин топтому түрүндө берилиши мүмкүн.

13. Кеңсе 5 жумуш күнүнүн ичинде демилге тууралуу маалыматты берүүнүн форматына жана түзүмүнө талаптарга ылайык келүүсүн, ошондой эле суроо-талаптын ушул Тартиптин 8-пунктунда көрсөтүлгөн критерийлерге жана талаптарга ылайык келүүсүн текшерет, сунушталган демилге чөйрөсүндө толук жана жарым-жартылай окшош жүзөгө ашырылган жана жүзөгө ашыруу пландалып жаткан илимий-изилдөө иштеринин, долбоорлордун жана иш-чаралардын болушуна талдоо жүргүзөт. 


Жүргүзүлгөн суроо-талапты баалоонун негизинде кеңсе суроо-талапты мындан ары иштетүүнүн максатка ылайык жана максатка ылайык эместиги тууралуу корутунду берет. Демилгечи суроо-талап катталган күндөн тартып 7 жумуш күнүнүн ичинде суроо-талаптын статусу тууралуу маалымдалат.

IV. Демилгени талдоо жана демилгени андан ары иштетүүдө мүчө мамлекеттердин кызыкдар экендигин аныктоо


14. Суроо-талапты андан ары иштетүүнүн максатка ылайыктыгы тууралуу корутундунун негизинде эксперттик аянтча түзүлөт.

Эксперттик аянтча демилгени андан ары талдоо үчүн зарыл болгон санариптик компетенцияларды жана экспертизаны эске алуу менен, анын ичинде компетенциялардын реестринен маалыматтарды колдонуу менен түзүлөт.

15. Эксперттик аянтчанын катышуучулары тарабынан суроо-талапка талдоо жүргүзүлөт, анын негизинде изилдөөлөрдү жүргүзүүгө техникалык тапшырма түзүлөт, ошондой эле изилдөөнү жүргүзүүнүн каржылоо булагы аныкталат.


Изилдөө жүргүзүүгө техникалык тапшырмага талаптар Комиссиянын Коллегиясы тарабынан бекитилет.


16. Демилгени иштеп чыгуу максатында изилдөөнү каржылоо демилгечинин каражаттарынын эсебинен жана (же) Бирликтин интеграцияланган маалымат системасын түзүүгө, өнүктүрүүгө жана иштөөсүн камсыз кылууга, илимий-изилдөө иштерин жүргүзүүгө каралган Бирликтин бюджетиндеги Комиссиянын каражаттарынын эсебинен, ошондой эле башка каржылоо булактарынын эсебинен  жүргүзүлүшү мүмкүн. 


17. Бирликтин интеграцияланган маалымат системасын түзүү, иштөөсүн жана өнүгүүсүн камсыз кылуу чөйрөсүнө киргизилиши мүмкүн болгон демилге Бирликтин интеграцияланган маалымат системасын түзүү, иштөөсүн жана өнүгүүсүн камсыз кылууну жөнгө салуучу актылардын негизинде ушул системаны өнүктүрүү стратегиясын эске алуу менен иштелип чыгат. 


18. Изилдөө жүргүзүүгө техникалык тапшырма белгиленген тартипте Комиссиянын кеңешине кароо үчүн берилет.


19. Комиссиянын кеңеши демилгени кароонун натыйжалары боюнча чечим кабыл алат, анда Комиссиянын Коллегиясына изилдөөнү жүргүзүүнү камсыз кылуу тапшырмасы берилет (мындан ары – Кеңештин чечими).


20. Мүчө мамлекеттер демилгени андан ары иштетүүдө кызыкдар эмес болгон учурда демилгечи демилгени андан ары иштетүүдөн баш тартылгандыгы тууралуу маалымдалат.

V. Долбоорду (долбоорлорду) демилгелөөнү негиздөө үчүн изилдөө жүргүзүү

21. Изилдөө Бирликтин бюдждетинин илимий-изилдөө иштерин жүргүзүүгө каражаттарынын эсебинен каржыланган учурда, Кеңештин чечими Комиссиянын Коллегиясы тарабынан изилдөөнү Комиссиянын бул максаттар үчүн белгиленген тартипте ошол мезгилге карата илимий-изилдөө иштеринин планына киргизүү үчүн  негиз болуп саналат. 
Комиссиянын изилдөөсү Бирликтин интеграцияланган маалымат системасын түзүү, иштөөсүн камсыз кылууга жана өнүктүрүүгө каралган Бирликтин бюджетинин каражаттарынын эсебинен каржыланган учурда,  Бирликтин интеграцияланган маалымат системасын түзүү, иштөөсүн камсыз кылуу жана өнүктүрүү боюнча иш-чаралардын планына өзгөртүүлөрдү киргизүү зарыл учурда Кеңештин чечими ал үчүн негиз болуп саналат.

Эгерде демилгечи изилдөөнү өзүнүн каражаттарынын эсебинен жүргүзсө , суроо-талап ушул Тартиптин 12-пунктуна ылайык түзүлөт.

22. Изилдөө ушул максаттар үчүн белгиленген тартипте жүргүзүлөт.

23. Долбоорду демилгелөө үчүн, анын ичинде техникалык-экономикалык негиздемени, концептуалдык долбоорду, жогорку деңгээлдүү иш-чаралардын планын (маршруттук картаны), долбоордун продуктусунун сыпаттамасын, долбоорду жүзөгө ашыруунун алкагында тараптардын өз ара аракеттенүү формасынын сыпаттамасын камтыган документтердин топтому изилдөөнүн натыйжасы болуп саналат.
Документтердин топтомуна талаптар Комиссиянын Коллегиясы тарабынан бекитилет.

24. Демилгечи конкурстан тышкаркы негизде изилдөөнүн кошо аткаруучусу боло алат, ошондой эле ыктыярдуу негизде изилдөөлөрдү жүргүзүү үчүн эксперттерди тарта алат.

Долбоорду (долбоорлорду) демилгелөө үчүн документтердин топтому белгиленген тартипте Комиссиянын кеңешинин кароосуна берилет.

25. Ушул Тартиптин 12-пунктунда көрсөтүлгөн учурда кошумча изилдөө жүргүзүлбөйт.

VI. Долбоорду (долбоорлорду) жүзөгө ашырууну демилгелөө

26. Комиссиянын кеңеши белгиленген тартипте долбоорду (долбоорлорду) демилгелөө тууралуу чечим кабыл алат же болбосо маселени Бирликтин жогорку турган органдарынын кароосуна жиберет.

27. Комиссиянын кеңешинин же Бирликтин жогорку турган органдарынын терс чечими болгон учурда демилгечи долбоорду (долбоорлорду) демилгелөөдөн баш тартуу тууралуу маалымдалат.
28. Демилгечи демилгенин алкагында долбоорду (долбоорлорду) жүзөгө ашырууга андан ары катышуу үчүн артыкчылыктуу укукка ээ болот.

VII. Натыйжалуулукка мониторинг жүргүзүү жана  башкаруу

29. Кеңсе демилгени башкаруу процессине мониторинг жүргүзөт. Мониторингдин натыйжалары зарыл учурда процессти  өркүндөтүү боюнча сунуштар менен Коллегиянын төрагасына берилет.

30. Демилгенин алкагында долбоорду (долбоорлорду) жүзөгө ашыруудан кийин тышкы аудит жана белгиленген максаттарга жана көрчсөткүчтөргө жетүүнүн натыйжалуулугуна талдоо жүргүзүлөт. 

Евразия экономикалык бирлигинин

санариптик күн тартибин ишке

Евразия экономикалык бирлигинин санарип күн тартибин ишке ашыруунун алкагында демилгелерди башкаруунун бизнес-процессинин модели

1.1 Демилгени иштеп чыгуу үчүн суроо-талапты түзүү





1.2.Демилгени талдоо





1.3.Кызыкчылыктарын табуу





1.4.Долбоордун (долбоорлордун) демилгесин негиздөө үчүн изилдөө жүргүзүү





1.5. Долбоорду  (долбоорлорду) демилгелөө





1.1.1. Суроо-талапты түзүү





1.2.1.Талаптарга жана критерийлерге шайкештигин текшерүү





1.1.2. Суроо-талапты каттоо





1.2.2. Эксперттик аянтчаны түзүү үчүн зарыл болгон компетенцияны жана экспертизаны аныктоо





1.3.1. Изилдөөгө ТТ Комиссиянын кеңешинин кароосуна киргизилет





1.4.1. Изилдөө аткаруучуну тандоо





1.5.1. Долбоорду баштоо үчүн документтердин пакетин Бирликтин органдарынын кароосуна  киргизүү  





1.3.2. Комиссия кеңешинин чечим кабыл алуусу





1.4.2. Изилдөөнүн жыйынтыктарын алуу (Долбоордун (долбоорлордун) демилгелөө үчүн документтердин пакети)





1.5.2. Долбоорду демилгөө жөнүндө чечим





Мониторинг жана  контроль 





1.2.3. Демилгени алдын ала  талдоо





1.2.4. Изилдөөгө ТТ түзүү





Өтмө  процесстер





Демилгени башкаруу 





Башкаруунун натыйжалуулугу 








